อยากทราบว่าการเทคAndrocur คนที่มีค่าbmi ราวๆ15-16 สามารถเทคได้ไหมคะหรือว่าไม่เกี่ยวเทคได้เลยปกติคะ ขอบค่ะ
สวัสดีค่ะการเทคฮอร์โมนเพื่อหวังผลให้ได้ลักษณะของเพศหญิงนั้นจะต้องกินในระยะยาวและใช้ภายใต้การดูแลของแพทย์โดยยาแอนโดรคัวร์ (Androcur) เป็นยาที่จะไปยับยั้งการสร้างฮอร์โมนเพศชาย ผลข้างเคียงของยา จะทำให้คนไข้มีอาการอ่อนเพลีย ร้อนวูบวาบ เหนื่อยง่าย ตัวอสุจิลดลง ซึมเศร้า และมีผลต่อการทำงานของตับถ้ามีการใช้ระยะยาวได้ก่อนการใช้ยา แนะนำการตรวจเช็กสุขภาพร่างกายว่าไม่มีโรคประจำตัวใดๆที่เป็นข้อห้ามของการใช้ยา เช่นมะเร็งเต้านม มะเร็งรังไข่ ส่วนการที่มีน้ำหนักตัวน้อยผิดปกติดังกล่าวมา ควรต้องหาสาเหตุดูก่อนว่าไม่มีโรคใดๆที่ทำให้เกิดเป็นเช่นนั้น และหากสุขภาพโดยรวมไม่แข็งแรงพอ น้ำหนักน้อยเกินไป ก็อาจเป็นข้อบ่งชี้ว่าไม่ควรใช้ยาได้เช่นกัน